Hierdie is 'n 'moet-hê' op enige tuinliefhebber se boekrak - of sommer byderhand, in jou tuinvoorskoot se sak. Die reeks bestaan uit ses sagteband, volkleurboeke en is in 'n maklik-hanteerbare grootee beskikbaar. Onderwerpe sluit alles van tuinbeplanning tot goeie nasorg vir elke planttipe in.
Die outeur van die Tien uit tien tuinmaakreeks, Reg Botha, is 'n landskapargitek wat nie net bekend is vir sy pragtige tuinontwerpe nie, maar ook vir die lesings en kursusse waarin hy sy passie vir tuinbou landwyd met Suid-Afrikaners deel. Reg is ook 'n befaamde landskapfotograaf en van sy foto's vorm deel van hierdie handige versameling.